De fire hoppbakkene ligger ved siden av hverandre, men i motsetning til i mange andre hoppanlegg, deler ingen av hoppbakkene i Hinterzarten slette, og alle bakkene kan dermed brukes helt uavhengig av hverandre. Alle bakkene har plastmatter, slik at de også kan brukes i sommerhalvåret. Anlegget har snøkanoner og flomlysanlegg, og dessuten ei langrennsløype på 2,5 km.